15 mense behandel ná chemiese lekkasie | Netwerk24
15 mense behandel ná chemiese lekkasie
Deur Kaydene Davids 24 April 2017 13:32
Sowat 15 mense is Sondag in 'n hospitaal in Bloemfontein vir die inaseming van 'n chemiese stof behandel.
Die mense, meestal mans wat van Johannesburg afkomstig is, is Sondagmiddag by die Life Rosepark-hospitaal behandel ná 'n chemiese lekkasie by 'n onderneming in Piet Humanstraat in Bloemfontein.
Russel Meiring, woordvoerder van ER24, sê die mense was besig om te werk toe 'n chemiese tenk begin lek het en dié gasse hulle oorval het.
"Van die pasiënte het geringe beserings opgedoen terwyl ander gesukkel het om asem te haal."
Paramedici het die mense op die toneel behandel voordat hulle na die Life Rosepark-hospitaal vir verdere behandeling geneem is. Hier is hulle slegs vir waarneming gehou. Hulle is dieselfde dag nog ontslaan.